London egy valódi multi-kulti metropolisz. Ez a város tényleg soha nem alszik. Soho utcái este megtelnek élettel. A hangulatos égetett téglákkal díszített brit kocsmákban az alkohol mámorától megtébolyult fiataloktól hangosak a sétányok. Soho, Covent Garden, a West End, City of London, St. Luke's, Shoreditch - csak egy pár azokból a negyedekből Londonban, ahol garantáltan nem fogtok unatkozni. Az éjszakai élet itt ráadásul nem merül ki annyiban, hogy valaki elmegy egy kocsmába és a föld alá issza magát. Olyan programokon lehet részt venni itt, mint a nagyszínpadi előadások, jazz koncertek, bowlingpartyk, és még hosszasan folytathatnám. A legjobb clubokat ezen a térképen találjátok.